Publication: Magyar Közlöny
Issue: MK-2002-5 (Year: 2002, Number: 5)
Era: 1990-2004
Section: 5. számú melléklet a 9/1998. (II. 20.) BM rendelethez
Paragraph Index: 416

3. Az SZSZB jegyzõkönyvvezetõjének, a HVI-nek és az OEVI-nek az adatlapok feldolgozásával kapcsolatos feladatai 3.1. A jegyzõkönyvvezetõ feladatai A szavazás befejezését követõen 19.00 órakor meg kell állapítani a szavazás napján a névjegyzékbe felvett és a névjegyzékbõl törölt választópolgárok számát, valamint a választás befejezésekor a névjegyzéken szereplõk számát. A jegyzõkönyvvezetõ ezeket az adatokat egy-egy adatlap és egy-egy jegyzõkönyv példány fejrovatába beírja. E munkafázis elõkészítése a szavazókör bezárását közvetlenül megelõzõen is megkezdõdhet. Az urnanyitás, majd az elsõ szavazatszámlálás után a jegyzõkönyvvezetõ a szavazóköri elõzetes választási eredményt rögzítõ egyéni választókerületi és területi listás adatlapokat kitölti. Az SZSZB által még vitatott szavazatok számát is felvezeti az adatlapra. A kitöltött adatlapot a HVI vezetõjének utasítása szerint azonnal továbbítja. 3.2. A nem okmányirodai HVI feladatai A HVI fogadja a beérkezõ adatlapokat. Ellenõrzi azok kitöltését, számszaki összefüggéseit. Amenynyiben adathiány vagy összefüggés-hiba van az adatlapon, azt a jegyzõkönyvvezetõvel egyeztetve javítja. A HVI az adatlapok átvétele, ellenõrzése, javítása után az országgyûlési egyéni választókerületi és területi listás adatlapokat haladéktalanul továbbítja (átadja) számítógépes feldolgozásra, az OEVI vezetõjének rendelkezése szerint. Az adatlapokat folyamatosan kell továbbítani a feldolgozó központba, tehát nem kell összevárni, míg a több szavazókörrel rendelkezõ település összes szavazókörébõl beérkeznek az adatlapok. A HVI vezetõje a jegyzõkönyvvezetõ jelzése alapján rendkívüli esetben elrendelheti a beérkezett és feldolgozott adatlap visszavonását. Kötelezõ visszavonni az adatlapot, ha annak adattartalma az elõzetes választási eredményt befolyásolható eltérést mutat az idõközben kialakult állapottól. Az adatlap visszavonásakor a HVI vezetõje kitölti a "Szavazóköri adatlap visszavonása" c. nyomtatványt, melyen fel kell tüntetni az adatlap típusát (egyéni vagy területi), valamint az adatlap azonosító kódját. 3.3. Az OEVI és az okmányirodai HVI feladatai A szavazás napján és az azt követõ napon részt vesz az országos választási számítógépes rendszer mûködtetésében. Fogadja a HVI-ktõl beérkezõ egyéni választókerületi, területi listás szavazóköri adatlapokat, illetve azok adatait. Telefonos vagy telefaxos fogadás esetén az adatrögzítést követõen történik a hibajavítás, tehát csak azokat az adatlapokat kell ellenõrizni, amelyeknél a rögzítõ program hibát jelzett. Hibás adatlap nem kerül a rendszerben feldolgozásra, ezért azok javítására az OEVI, okmányirodai HVI vezetõje azonnal intézkedik, a javítást az érintett település HVI vezetõjével és az adatlapot kiállító jegyzõkönyvvezetõvel egyetértésben végzi. Az OEVI, okmányirodai HVI a beérkezett adatlapokat számítógéppel azonnal feldolgozza. A lerögzített adatlap tartalmát kiíratja, az adatlappal összeolvassa, ha hibát talál javíttatja, majd az adatrögzítõ az adatlapot aláírja. A lerögzített adatlapot és gépi másolatát a választási iratok között kell megõrizni. Mûködõ hálózat esetén az adattovábbítás automatikus. A hálózat kiesése esetén az OEVI tartalék (GSM) hálózati kapcsolatra áll át. Az okmányirodai HVI, illetõleg a tartalék hálózati kapcsolatra átállás sikertelensége esetén az OEVI a TVI vezetõje által kijelölt másik okmányirodai HVI-hez vagy a TVI székhelyére továbbítja a feldolgozandó bizonylatokat. Az adatlapok rögzítése a szavazást követõ éjjelen, de legkésõbb másnap reggel 6.00 órakor befejezõdik. Ha minden szavazókörbõl beérkezett a két adatlap (ennek hiányában jegyzõkönyv), az OEVI lezárja az elõzetes szavazatösszesítést. A szavazatösszesítés menetét az OEVI vezetõje az országos számítógépes rendszerben hozzáférhetõ „Vezetõi Információs Rendszer” segítségével folyamatosan ellenõrzi. Az OEVI a szavazást követõ nap 18.00 óráig mûködteti a választási számítógépes rendszert. Az elõzetes választási eredményrõl folyamatosan tájékoztató adatokat bocsát a közvélemény rendelkezésére. 3.4. A TVI feladatai A szavazás éjszakáján és az azt követõ napon részt vesz az országos számítógépes választási rendszer mûködtetésében. Gondoskodik a szavazatösszesítés folyamatát akadályozó zavarok, vészhelyzet elhárításáról. A szavazatösszesítés menetét a TVI vezetõje az országos számítógépes rendszerben hozzáférhetõ „Vezetõi Információs Rendszer” segítségével folyamatosan ellenõrzi. Az elõzetes választási eredményrõl folyamatosan tájékoztató adatokat bocsát a közvélemény rendelkezésére. 3.5. Az OVI feladatai A választás éjszakáján a számítógépes választási rendszerben fogadja, összesíti az OEVI-kben és az okmányirodai HVI-kben (esetlegesen a TVI-ben) rögzített adatokat, és tájékoztatja a közvéleményt az elõzetes választási eredményrõl. A szavazatösszesítés menetét az OVI vezetõje az országos számítógépes rendszerben hozzáférhetõ „Vezetõi Információs Rendszer” segítségével folyamatosan ellenõrzi. Az OVI vezetõje elrendeli az elõzetes szavazatösszesítés zárását.

Source: https://magyarkozlony.hu/hivatalos-lapok/1b3775be12e51a5c8281e9628d8c01ea4945a232/dokumentumok/c552486475e2b338850dbc80dde8cbd1c18d58b1/letoltes